Næstved Kommune

Teatergade 8

4700 Næstved

5588 5200

strategiogudvikling@naestved.dk

[www.naestved.dk](http://www.naestved.dk)

Dagsorden

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**8. marts 2013**

Tid

**Kl. 09.00-12.00**

Sted

**Næstved Kommune, Rådhuset, Teatergade 8, 4700 Næstved**

**Mødelokale 8, 1. sal (hvis hovedindgang låst, brug personaleindgang i gården)**

Deltagere

**Bruno Lind – Næstved**

**Kenn Thomsen – Holbæk**

**Poul Bjergved - Slagelse**

**Rita Pedersen – Solrød**

**Lone Feddersen – Lejre**

**Jesper Rahn Jensen- Guldborgsund**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Fraværende

**Gitte Løvgren – Odsherred**

**Yvonne Barnholdt – Roskilde**

**Michael Nørgaard – Region Sjælland**

Referent

**Povl Skov**

Indledningsvis orienterede Bruno Lind om evalueringen af kommunalreformen.

**Bilag:**

* <http://kl.dk/Okonomi-og-dokumentation/KL-positiv-over-for-evaluering-af-kommunalreformen-id122386/>

**Beslutning**:

* Styregruppen besluttede at evalueringen af kommunalreformen tages op på næste styregruppemøde 3/5 i Roskilde.

1. **Godkendelse af referat fra Styregruppemøde 17. januar 2013**

**Indstilling:**

Sekretariatet indstiller at Styregruppen godkender referatet

**Bilag:**



**Beslutning:**

* **Styregruppen godkendte referatet**

1. **Udviklingsstrategi 2014 herunder Grønland og Færøerne**

Udviklingsstrategien for 2014 er under udarbejdelse. Følgende vil fremgå af den endelige version:

*Kapacitet*

På baggrund af Regionens og kommunernes tilbagemelding er hovedkonklusionen, at der på kapacitetssiden samlet set er de pladser til rådighed, der er behov for, og behovet for regulering i antal af pladser er yderst begrænset.

På indholdssiden er der variationer indenfor de enkelte områder:

* Børn og unge. Der nedlægges pladser pga. vigende efterspørgsel bl.a. på baggrund af inklusionsstrategier og forebyggende foranstaltninger. Der angives en tendens til mangel på specialiserede tilbud til børn og unge med særlige og svære psykiske og sociale vanskeligheder som alternativ til etablering af individuelle projekter, uden at denne tendens på nuværende tidspunkt registreres som et behov
* Misbrug. Der oprettes nye pladser - både pladser målrettet kommunernes egne borgere og pladser der udbydes landsdækkende. Der angives en tendens til behov for tilbud til aktive misbrugere.
* Voksne handicappede. Der foretages mindre justeringer i pladsantallet. Med hensyn til oprettelse af nye pladser anføres, at de stort set modsvarer pågældende kommunes egne behov. Nedlæggelse af pladser begrundes med forventet faldende efterspørgsel. Der angives en tendens til mangel på specialiserede pladser til borgere med hjerneskade som hovedproblematik, uden at denne tendens dog på nuværende tidspunkt registreres som et behov.
* Voksne sindslidende. Der foretages mindre justeringer i pladsantallet. Med hensyn til nedlæggelse af pladser sket dette på baggrund af faldende efterspørgsel og ofte i kombination med oprettelse af andre tilbud. Med hensyn til oprettelse af nye pladser anføres, at de stort set modsvarer pågældende kommunes egne behov. Specielt med hensyn til tilbud til unge sindslidende borgere opretter og påtænker kommunerne at oprette tilbud til egne borgere. Der nævnes specielt behov for flere pladser – herunder også midlertidige - målrettet unge med Asperger syndrom, skizofreni, udadreagerende og/eller selvskadende adfærd. Der angives en tendens i retning af behov for tværkommunale projekter, der kan give tilbud til unge, der har en sindslidelse kombineret med misbrug, sindslidelse kombineret med kriminalitet og misbrug og dobbeltdiagnosticerede personer med udadreagerende adfærd.
* Herberg/Forsorgshjem og krisecentre. Der anføres at være mangel på herberg- og forsorgshjemspladser. Der er altid fuld belægning på området og borgere må ofte sendes ud af kommunen pga. manglende pladser. Der efterlyses behov for en vis tilpasning af eksisterende pladser til yngre personer. Med hensyn til krisecentre angives at være tilstrækkeligt med pladser.
* Kommunikationscentre. Der forventes en indholdsmæssig ændring i retning af det mere specialiserede tilbud.
* Lands- og landsdelsdækkende tilbud. Der angives ikke behov for ændring af antallet af pladser. Der udtrykkes forventning til udviklingstendenser for de sikrede afdelinger med hensyn til tilpasning til de til enhver tid stillede krav, som løbende kan variere i forbindelse med ændring af målgrupper, nye behandlingsmetoder m.v.

*Fokusområder:*

* Godkendelse og tilsyn Ministertema 2014
* Senhjerneskadede herunder pensionsreformens betydning
* Metodeudvikling herunder evidens & effekt og med misbrugsområdet og nyspecialisering som mulige cases
* Psykiatriområdet herunder pensionsreformens betydning (forslag til tekst i udviklingsstrategien vedlagt som bilag)
* Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases.

Bidrag vedrørende Grønland er vedlagt som bilag.

På mødet vil sekretariatet gennemgå de enkelte afsnit i udviklingsaftalen for 2014.

**Indstilling:**

Sekretariatet indstiller at styregruppen drøfter udviklingsstrategien for 2014

**Bilag:**

 

**Beslutning:**

* Styregruppen besluttede at udviklingsdelen skal prioriteres og at baggrundsafsnit placeres i udviklingsstrategiens appendiks.
* Sekretariatet udarbejder revideret udgave af udviklingsstrategien som sendes til høring i styregruppen inden høring i kommunerne og behandling i KKR 10/4.
* Misbrugsområdet jf. fokusområde 3 mangler netværksgruppedækning. Poul Bjergved udarbejder/tager initiativ til en aktørundersøgelse og kommer med oplæg til næste styregruppemøde (3/5). Slagelse, Holbæk, Næstved og Roskilde deltager i arbejdet. Styregruppen leverer et oplæg til KKR møde i juni.
* Ift. det igangsatte projekt på hjerneskadeområdet ” Senhjerneskadeområdet – et fælleskommunalt projekt” også jf. fokusområde 2 gives en status på styregruppemødet 3/5 og efterfølgende på KKR møde i juni.

1. **Opfølgning på Politikertemamøde 1. marts 2013**

Den 1. marts 2013 blev det årlige politikertemamøde afviklet. Der deltog omkring 80 politikere og direktører fra samtlige 17 kommuner og Regionen i Region Sjælland.

Programmet startede med et eksternt oplæg, hvor Morten Løvschall fortalte om sine oplevelser som pårørende til en bruger.

Herefter blev politikerne præsenteret for taks- og udgiftsudviklingen, status på arbejdet med tilsynsreformen og forslag til fokusområder for 2014:

1) Ministertema 2014: Godkendelse og tilsyn (Kenn Thomsen),

2) Senhjerneskadede herunder pensionsreformens betydning (Kenn Thomsen)

3) Metodeudvikling herunder evidens & effekt og med misbrugsområdet og nyspecialisering som mulige cases (Poul Bjergved)

4) Psykiatriområdet herunder pensionsreformens betydning ( Gitte Løvgren)

5) Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases. (Bruno Lind)

Temadagen sluttede af med en plenum drøftelse, hvor den generelle tilbagemelding var:

Taksterne følger pris- og løn fremskrivningen

Fokusområder for 2014 dækkede de drøftelser, der pågår i kommunerne.

**Indstilling:**

Sekretariatet indstiller at styregruppen drøfter politikertemamødet, herunder tilbagemeldingerne fra plenumdrøftelsen.

**Beslutning:**

* Styregruppen udtrykte stor ros til arrangementet.
* Det bemærkes at politikertemamødets deltagere anbefaler forslag til fokusområder for 2014.

1. **Takstanalyse budget 2013**

Pladstallene udviser en svagt vigende tendens i region sjælland set over tid, og der sker nedlukning af institutioner, hvor efterspørgslen kommer under et vist niveau. Der foretages dog også pladsudvidelser rundt omkring i de enkelte kommuner.

Belægningsprocenterne budgetteres forsigtigt, idet de realiserede belægningsprocenter ligger højere end de budgetterede. Afstanden mindskes over tid. I 2011 er der en lavere realiseret belægning end budgetteret. Den budgetterede belægning er i 2012 og 2013 lavere end i 2011.

Omsætningen for regionen under et er steget med 0,9 % fra 2012 til 2013 inklusiv den overførte efterregulering fra 2010, hvilket indikerer at henstillingen fra KKR overholdes.

**Indstilling:**

Sekretariatet indstiller at styregruppen tager takstanalysen til efterretning.

**Bilag:**



Økonomigruppen har efter dagsordenens udsendelse fremsendt en anbefaling om at taksterne i rammeaftalen for region Sjælland justeres som følge af indgåelse af det nye KTO-forlig på rammeaftalens område. Jf. bilag

KL anbefaler, at lønbudgetterne for 2013 nedskrives med 0,9 % som følge af KTO forliget, der gælder fra 1. april 2013. I økonomiaftalen for 2013 mellem KL og regeringen er der sat finansiering af til lønstigninger svarende til en budgetårsvirkning på 1,44 procent. Budgetårsvirkningen af forliget er 0,54 procent i 2013. jf. link

**Bilag:**

* Reduktion af taksterne på rammeaftalens område 2013, Region Sjælland – følge af KTO-forlig
* <http://kl.dk/Okonomi-og-dokumentation/KTO-forlig--smal-okonomisk-ramme-id122423/?n=0>

**Beslutning:**

* Styregruppen drøftede og tog takstanalysen til efterretning
* Styregruppen besluttede at anbefale at KKR fortsætter takstanbefalingen om maksimal fremskrivning med pris- og lønskøn.
* Styregruppen anbefaler ikke en ændring af taksterne for 2013 som følge af det nye P/L-skøn, som sænker lønfremskrivningen med 0,9%.
* Styregruppen anbefaler, at taksterne reguleres ned med 0,9% i 2014, hvilket sker ved at trække 0,9% fra lønnen i den officielle P/L for 2014, når denne meldes ud fra KL.
* Næste takstanalyse for regnskab 2012 udarbejdes inden sommerferien og bliver mere uddybende bl.a. med kommunale budget- og regnskabstal fra KL.

1. **Opfølgning på møde i Koordinationsforum 26.02.13**

Den 26. februar 2013 blev der afholdt møde i KLs koordineringsforum. Temaet for mødet var de lands- og landsdelsdækkende tilbud og sikrede afdelinger.

På mødet blev opgørelsen af kapacitet og belægning, den fremadrettede udvikling, status for de lands- og landsdækkende tilbud og principper for lukning af lands- og landsdelsdækkende tilbud drøftet.

Det blev endvidere aftalt, at der nedsættes en arbejdsgruppe med deltagelse af en repræsentant fra hver af de fem styregrupper. Arbejdsgruppen skal inden sommerferien fremlægge forslag til fælleskommunale principper for kapacitetsplanlægning på de sikrede institutioner, således at de kan indgå i styringsaftalen for 2014. Arbejdsgruppen er ansvarlig for at gå i dialog med Danske Regioner, Kriminalforsorgen mfl. som er relevante at inddrage i arbejdet.

**Indstilling:**

Sekretariatet indstiller at styregruppen:

1) Tager orienteringen til efterretning

2) Udpeger styregruppeformand Bruno Lind til Region Sjællands repræsentant i arbejdsgruppen

**Bilag:**



**Beslutning:**

* Styregruppen tog orienteringen til efterretning
* Styregruppen besluttede at Bruno Lind er Region Sjællands repræsentant i arbejdsgruppen med Kenn Thomsen som suppleant.
* Styregruppen involveres i drøftelser der tages op i koordinationsforum.

1. **Kommissorium for ministertema 2013**

Social- og Integrationsministeren kan hvert år udmelde et ministertema for Rammeaftalerne. I 2013 er temaet udviklingen i brug af forskellige former for familieplejeanbringelser. Med henblik på det videre arbejde med ministertemaet er der udarbejdet et kommissorium om udviklingen i brug af forskellige former for familieplejeanbringelser.

Det konkrete forslag til kommissorium fremgår af vedlagte bilag.

**Indstilling:**

Sekretariatet indstiller at styregruppen godkender det vedlagte kommissorium.

**Bilag:**



**Beslutning:**

* Styregruppen godkendte kommissoriet.

1. **Lukning af døgntilbud**

Vordingborg Kommune har igennem de sidste 2-3 år oplevet en svigtende tilgang til en af deres døgninstitutioner. Det drejer sig om et tilbud til børn og unge med fysiske og/eller psykiske funktionsnedsættelser.

På baggrund af den svigtende tilgang er der igangsat en proces omkring nedlukning.

**Indstilling:**

Sekretariatet indstiller at styregruppen drøfter nedlukningen af tilbuddet.

**Bilag:**

****

**Beslutning:**

* Styregruppen drøftede nedlukningen af tilbuddet.
* Styregruppen havde ingen indvendinger ift. nedlukning af tilbuddet.
* Styregruppen tog orienteringen til efterretning og forventer at formaliteterne omkring nedlukningen bringes på plads jf. styringsaftalens regler omkring nedlukning.
* Sekretariatet orienterer Vordingborg Kommune.

1. **Orientering fra K17**

Der vil på mødet blive givet en orientering

**Indstilling:**

Sekretariatet indstiller at styregruppen tager orienteringen til efterretning

**Beslutning:**

* Styregruppen tog orienteringen til efterretning

1. **Orientering fra KKR**

Der vil på mødet blive givet en orientering

**Indstilling:**

Sekretariatet indstiller at styregruppen tager orienteringen til efterretning

**Beslutning:**

* Styregruppen tog orienteringen til efterretning

1. **Orientering fra Netværksgrupperne**

Der vil på mødet blive givet en orientering

**Indstilling:**

Sekretariatet indstiller at styregruppen tager orienteringen til efterretning

**Bilag:**



**Beslutning:**

* Styregruppen tog orienteringen til efterretning.
* Holbæk sørger for udpegning af ny tovholder for hjerneskadeprojektet og for netværksgruppen Voksne handicappede, da tidligere tovholder Jan Hansen er udpeget som leder af Tilsynsenheden. Holbæk sikrer processen omkring hjerneskadeprojektet.
* Netværksgruppen Voksne sindslidende mangler en tovholder, da Merete Hansen ikke ønsker at fortsætte. Bruno Lind skriver rundt på styregruppens vegne og efterlyser en tovholder, med tilbagemelding til Odsherred.
* Styregruppen besluttede at afholde en temadag for netværksgrupperne om de mest specialiserede tilbud medio 2013 som oplæg til dokumentations- og identifikationsopgave.

1. **Nyt fra Sekretariatet**

Der vil på mødet blive givet en orientering

**Indstilling:**

Sekretariatet indstiller at styregruppen tager orienteringen til efterretning

**Beslutning:**

* Styregruppen tog orienteringen til efterretning.
* Sekretariatet har kontaktet KL ift. standardkontrakten som er forsinket i ministeriets behandling af sagen.
* Hjemmesiden er under revision og forventes klar inden sommerferien.

1. **Evt.**